text: Wikiloc - ruta LA FEBRO: Cova Serena, les Socarrades, Miradors, Grau del Gris, Camí del Carcaix, Moli de l'Esquirola i la Gorguina - la Febró, Catalunya (España)- GPS track
  LA FEBRO: Cova Serena, les Socarrades, Miradors, Grau del Gris, Camí del Carcaix, Moli de l'Esquirola i la Gorguina
  3.472 156 848
  Vista 720 vegades, descarregada 22 vegades
  Recorregut que hem fet, sortint de la carretera a l'alçada del Mas dels Frares, Cova Serena, Socarrades, Miradors (amb vistes fantàstiques), Grau del Gris, Carcaix, Camí dels Gorgs i hem tornat passant per la Gorguina i el Barranc del Gorg. Per fer-lo, hem agafat parcialment com a referència l'itinerari escollit per les entitats excursionistes de Reus, per fer el 52é Dia del Camí de Muntanya, després de que les mateixes van recuperar el bonic Camí de les Socarrades, entitats a les que per descomptat cal agrair la molt bona feina feta.
  Hem deixat el cotxe en un espai que hi ha al costat de la carretera que va de la Mussara a la Febró, uns 300 metres després de passar el camí d'entrada al Mas dels Frares. Comencem a caminar per la carretera, direcció a la Febró, fins que passats uns pocs metres i a l'esquerra comença un sender que baixa al camí que ve de la Febró passant pel Forn Teuler. En arribar-hi, anem a l'esquerra durant uns metres fins a trobar a la dreta un altra camí, menys fresat, que ens baixa fins al Riu Siurana (o Barranc de la Foradada). En arribar al riu, trobem un sender que seguim per la dreta uns metres fins que arribem a la majestuosa cova Serena, seguim endavant, creuem el Riu i aviat trobem un encreuament, on deixem el sender pel que veníem, que ens portaria a la Febró, i anem a l'esquerra, on a tocar, passa el recuperat i bonic Camí de les Socarrades, aviat trobem un pal senyalitzador que fa referencia al 52é Dia del Camí de Muntanya, mes endavant arribem a un frondós racó, on creuem el Barranc de les Socarrades i seguim pujant fins arribar a la part alta del cingles, on transita ja mes planerament el sender i aviat ens acosta a la cinglera, on hi ha un mirador, just al damunt de l'aiguabarreig del Riu Siurana amb el Barranc del Gorg, davant de la Desenrocada dels Castellans, del que hem gaudit d'unes excel•lents vistes. Seguim endavant, deixem a l'esquerre l'accés al Grau del Nen de Prades i ens apropem a l'altra espectacular mirador que hi ha a tocar del cingle per sobre del Barranc de la Gritella, el sender segueix una estona mes per la cinglera i va a trobar l'entrada al Grau del Gris, per on baixem fins arribar al fons, on trobem el bonic Camí del Carcaix, que transcorre paral•lelament al Barranc de la Gritella. El seguim per l'esquerra fins arribar al Molí de l'Esquirola, creuem el Riu Siurana i anem a buscar el Camí dels Gorgs, pel que arribem al preciós indret de la Gorguina, que avui, al baixar un bon cabal d'aigua pel riuet, estava mes espectacular que mai. Després de gaudir-ne una bona estona, hem seguit el sender fins a trobar el camí, pel que en feixuga i poc agraïda pujada, hem arribat al GR-7, ja a prop de la propera carretera, per la que hem seguit uns metres fins arribar al cotxe.
  Encreuament al Bc. de la Foradada i a la Cova Serena
  Hem deixat el Camí principal que baixa al Barranc del Gorg, per anar pel de la dreta direcció al Barranc de la Foradada. Al camí i trobem moltíssimes petjades de porc senglar.
  BARRANC DE LES SOCARRADES (Grauet)
  Pel grauet recuperat de les Socarrades arribem al primer Mirador, davant del Barranc del Gorg
  Encreuament (Aquí comença la baixada pel Grau del Nen de Prades)
  Agafem sender al Mirador del Carcaix i Bc. de la Gritella
  Espectaculars vistes del Carcaix i la Gritella
  Punt fitat on comença el sender de baixada pel Grau
  Arribem al MOLI DE L'ESQUIROLA
  LA GORGUINA I ELS SEUS VOLTANTS
  Espectacular indret al Barranc del Gorg
  Hola, ha trobat interessant aquesta ruta LA FEBRO: Cova Serena, les Socarrades, Miradors, Grau del Gris, Camí del Carcaix, Moli de l'Esquirola i la Gorguina https://ca.wikiloc.com/rutes-senderisme/la-febro-cova-serena-les-socarrades-miradors-grau-del-gris-cami-del-carcaix-moli-de-lesquirola-i-la-16685242 Salutacions, Wikiloc - Rutes i punts d'interès GPS del Món